cyanic-selkie/wikianc huggingface dataset:
Мајка Тереза
Критики и контроверзии
Германското списание „Штерн“ (Stern) објавило критичка статија повод првата годишнина од смртта на Мајка Тереза со тврдења во врска со нетранспарентните финансиски работи и трошењето на донациите. Медицинскиот печат, исто така, објавил критики кои произлегуваат од мошне различните набљудувања и приоритетите во врска со потребите на пациентите. Натамошни критики доаѓаат од Тарик Али, член на уредничкиот одбор на „Њу Лефт Ривју„ (New Left Review), како и од ирскиот истражен новинар Донал Мекинтајр.
Влијание
Опширна статија: Спомен-куќа на Мајка Тереза
По повод 100 години од раѓањето на Мајка Тереза, во Скопје била отворена Спомен-куќа на Мајка Тереза.
Пухов (Словачка)
Пухов (словачки: Púchov, Puchau; Puhó) — гратче во Словачка. Пухов е центар на истоимениот округ и има население од околу 20.000 жители. Во близина на градот се развила т.н. Пуховска култура.
Пилатес
Пилатес е систем од физички вежби создадени од Јозеф Пилатес во првата половина на 20 век, во Германија. Во 2005-тата година во Соединетите Американски Држави имало 11 милиони луѓе кои редовно ја практикуваат оваа дисциплина како и 14 000 инструктори.
Пилатес овој метод го нарекол Контрологија, бидејќи верувал дека неговиот метод го користи умот да ги контролира мускулите. Програмата се фокусира врз централните мускули кои го стабилизираат телото и се од суштинско значење за поддршката на –рбетот. Конкретно, пилатес вежбите ве учат на свесност во дишењето и држењето на рбетот и имаат цел да ги зајакнат внатрешните мускули на торзото.
Историја на Пилатесот
Пилатес методот е создаден од Јозеф Пилатес, гимнастичар, со грчко потекло но роден во Германија. За време на Втората светска војна тој создал систем на вежби засновани на аеробикот кои ги предложил за подобрување на рехабилитацијата на ветераните. Јозеф Пилатес верувал дека менталното и физичкото здравје се тесно поврзани. Тој препорачувал неколку прецизни движења нагласувајќи ја контролата и формата за да им помогне на ранетите војници да го повратат своето здравје со јакнење, истегнување и стабилизирање на одредени мускули. Пилатес ги смислил „Пилатес Принципи“ за доведување во добра форма на целото тело: правилно држење, средиште, контрола, концентрација, прецизност, дишење и флуидност на движењето. Јозеф Пилатес напишал две книги во врска со Пилатес методот: „Враќање на Животот преку Контрологијата“, 1928 година и „Вашето здравје: Правилен Систем на Вежбање Кој го Револуционизира Полето на Физичкото Образование“, 1934 година.
Начела
Пилатес тврдел дека неговиот метод содржи филозофски и теоретски основи. Тврдел дека неговиот систем не е само збир на вежби, туку метод кој бил развиван и рафиниран во текот на повеќе од осумдесет и пет години практикување и набљудување. Според оние кои го практикуваат овој метод, главната цел на пилатесот е да се обиде да создаде соединување на умот и телото, така што без да се вклучи умот, телото да се движи со ефикасност, грациозност и рамнотежа.
Дишење
Јозеф Пилатес верувал дека со циркулацијата на крвта таа ги буди сите клетки во телото и ги отстранува отпадните материјали поврзани со заморот. За крвта правилно да ја изврши оваа функција таа мора да биде исполнета со кислород и прочистена од отпадни гасови со помош на правилното дишење. Според ова правило, ако го прекинете дишењето за време на вежбата, правите грешка во тренингот. Целосно и темелно вдишување и издишување е дел од секоја Пилатес вежба. Пилатес сметал дека насилното издишување е клучно за целосното вдишување. „Стиснете ги вашите бели дробови како да цедите мокра крпа,“ наводно велел тој. Пилатес дишењето треба да се прави со концентрација, контрола и прецизност. Правилното и делотворно дишење, не само што ги оксигенира мускулите тоа исто така ја намалува напнатоста на вратот и рамената, тврдат оние кои вежбаат според овој метод. Пилатес дишењето е опишано како задно странично дишење што значи дека на вежбачите им е наложено да дишат длабоко во задниот и страничните делови на градниот кош. Кога вежбачите издишуваат, наложено им е да водат сметка на внатрешните стомачни и мускулите на дијафрагмата и да ја одржат нивната работа додека издишуваат. Пилатес се обидува правилно да ја координира оваа рутина на дишење со движењето, вклучувајќи инструкции за дишење со секоја вежба. Јозеф Пилатес рекол, „Дури и ако не ги следите другите инструкции, научете да дишете правилно.“
Средиште
Големата група на мускули во средиштето на телото, тука вклучувајќи го абдоменот, долниот дел од грбот, колковите и задникот, Пилатес ја нарекува „извор на енергија.“ Сета енергија за Пилатес вежбите доаѓа од изворот и оди надвор кон екстремитетите. Со други зборови, техниката Пилатес наведува дека физичката енергија која произлегува од изворот треба да ги координира движењата на екстремитетите. Пилатес верувал дека е важно да се изгради силен генератор со цел да може да ни се подобри секојдневниот живот. Модерните инструктори изворот на енергија го нарекуваат „Јадро“.
Концентрација
Пилатесот бара интензивна концентрација. Почетниците учат да посветат посебно внимание на своите тела, почнувајќи од многу мали и деликатни суштински движења и контролирано движење. Во 2006 година Паркинсовиот Центар од Универзитетот за Здравје и Наука на Орегон од Портланд, Орегон, започна да го проучува факторот на концентрацијата во Пилатес методот за да овозможи олеснување на дегенеративните симптоми на паркинсоновата болест.
Контрола
Јозеф Пилатес го засновал својот метод на идејата на контрола на мускулите. За него тоа значело дека не смее да има трапави, неконтролирани движења.
Прецизност
Практикувачите тврдат дека секое движење на пилатес методот има своја цел. Секоја инструкција се смета дека е од витално значење за успехот на целината. Се верува дека изоставувањето на дури и детаљ ја загрозува природната вредност на вежбата. Фокусот се става на правење едно прецизно и совршено движење наместо повеќе половични движења. Целта на оваа прецизност е таа да прерасне во навика и да ја применуваме во секојдневниот живот како грациозност и ефикасност на движењето.
Од квалификуваните Пилатес инструктори се очекува да ја разбираат доволно добро за да ја адаптираат кон реалните способности на нивните ученици. На пример, учениците со физички недостатоци треба да имаат посебен Пилатес режим кој ќе биде наменет да им помогне во подобрувањето на методите на физичко компензирање за нивниот недостаток.
Флуид или ефикасност на движењата
Движењата треба да бидат континуирани од вежба во вежба со употребата на соодветни транзиции. Откако ќе ја постигнете оваа прецизност, вежбите се наменети да течат од една во друга со цел да се изгради сила и издржливост.
Еластичност
Контролираните експерименти го поткрепуваат тврдењето дека пилатесот ја зголемува еластичноста.
Примена и справи
Оригиналниот репертоар на Пилатес се содржел од 34 вежби кои се изведуваат на подот врз простирка, но подоцна Јозеф Пилатес измислил неколку направи, секоја од нив со свој репертоар на вежби. Поголемиот дел од вежбите кои се вршат на справите на Пилатес е тренинг со отпор, кој користи пружини кои даваат дополнителен отпор. Употребата на пружини дава „постепен отпор“, што значи со ширењето на пружините отпорот се зголемува.
Во пилатесот се користат и доста додатоци како „Магичниот Круг“, кој е измислен од Јозеф Пилатес, мали тегови, големи топки за вежбање, ротирачки дискови и ленти со отпор. Сепак, некои членови на Пилатес заедницата, особено „Пилатес Метод Алијансата“, сметаат дека вежбите кои се вршат на справи кои не се дизајнирани од Јозеф Пилатес, не треба да се нарекуваат Пилатес.
Без разлика дали го користите дополнителниот отпор од пружините на справите на Пилатес или постојаниот отпор на гравитацијата, со Пилатес вежбите ја зголемувате силата, развивате правилно држење на телото и добивате поголема еластичност.
Мерки на претпазливост
Се тврди дека Пилатес методот за време на бременост е од голема вредност и корисна форма на вежбање, но неговата употреба за време на бременост мора да биде под надзор и водство на експерт.
Правни дејства
Во последните години терминот „Пилатес“ навлезе во комерцијалната употреба. По неуспешната тужба за интелектуална сопственост, федералниот суд на САД пресуди дека терминот „Пилатес“ е генерички и слободен за неограничена употреба. Како резултат на тоа, секое обучено или необучено лице може да понуди „Пилатес“ како јавна услуга. Според тоа, луѓето може да се соочат со конфликтни информации за тоа што навистина претставува Пилатес, како функционира, и каква лиценца да бараат од инструкторите.
Црква „Св. Петка“ - населба Близанска
Црквата е сместена покрај денешниот брег на вештачкото езеро Козјак.
Рунска азбука
Рунска азбука претставува низа поврзани азбуки кои користат букви познати како руни, кои пред сè користиле германски јазици, најмногу во Скандинавија и Британските острови, како и во Данска, Холандија, Австрија, Италија бидејќи на тие подрачја се движеле Германите. Околу нивното потекло малку се знае. Стариот германски збор „руна“ има две значења првото е " шепоти " а другото е " тајна ". Збор близок на руни е " раунен " и не се знае од кое потекло е зборот. Знакот на буквата е многу едноставен, бидејќи од правите линии кои нагло се прекинуваат и на одредени места се кршат.
Кромбах (Тирингија)
Кромбах (Krombach) — општина во округот Ајхсфелд, во Тирингија, Германија.
Фридрихсверт
Фридрихсверт (Friedrichswerth) — општина во округот Гота, во Тирингија, Германија.
Черкез Мехмед Али-паша
Черкез Мехмед Али-паша — османлиски државник кој служел како Голем везир од 1624 до 1625.
Мехмед имал Черкезко потекло, па оттука потекнува и неговиот епитет. Тој се образувал во Ендерунската школа во Цариград. Во еден период, тој служел како оружар и телохранител (силадар) на султанот. Тој починал од болест на 28 јануари 1625 година во Токат.
Средна Падина (Гуѓаково)
Средна Падина— археолошко наоѓалиште во прилепското село Гуѓаково. Претставува населба од доцноантичко време.
На една мала висорамнина, оддалечена 500 м јужно од селото, се евидентирани темели од објект граден од кршен камен и варов малтер. На неколку пати селаните откопувале питоси од кои два се чуваат во куќите на Боге и Стојан Стојаноски. .
Коселска Река
Коселска Река или Опејничка Река — река во Северозападна Македонија која извира од западните падини на Плакенска Планина на височина од 1.070 м, а се влева во Охридското Езеро на височина од 693 м под името Даљан во истоимената населба на источниот крај на Охрид. Вкупната должина на речниот тек изнесува 66 км, има вкупен пад од 377 м, и просечен пад од 5,71 ‰. Сливот зафаќа површина од. Просечниот годишен проток изнесува. Најголемо количество вода има во пролет, а најмало кон крајот на летото. Во април 2010 година забележан е голем помор на риби во реката.
Јованка Житарова
Јованка Житарова — македонска поп-фолк пејачка. Родена е во Неготино. Во истото место завршува основно образование, паралелно со тоа и нижо музичко образование во „Владо Арсов-Шпанац“. За време на школувањето учествува на повеќе натпревари по солфеж и пеење, а исто така настапува на многу музички манифестации во општината, како што е традиционалниот избор на „Најдобар глас“ на Неготино освојувајќи неколку награди. Исто така настапува заедно во дует со Мишко Крстевски на „Фолк-фест Валандово“ 1997 г., каде ја освојуваат првата награда од публиката со песната „Зошто Боже“. Потоа се запишува во Скопје во МБУЦ „Илија Николовски-Луј“ отсек соло пеење каде и завршува, а исто така и дипломира отсек соло пеење на државниот универзитет „Св. Кирил и Методиј“- Скопје 2007 г. Нејзиниот немирен и темпераментен дух не застанува овде, туку продолжува активно да се занимава со фолк-музиката. Во 2008 г. во соработка со композиторот Драги Станков и текстописецот Валентина Николова ја отпеа песната „Еј ти застани“, а истата година со истиот тим настапува на „Фолк-фест Валандово“ со композицијата „Дај дај“. Во меѓувреме препеа неколку стари македонски песни кои се најдоа на нејзиното прво цд.
6489 Голевка
6489 Голевка — аполонски, марсопресекувачки и алиндски астероид откриен во 1991 г. од американскиот астроном Еленор Хелин.
Во 1995 г. телото е проучувано истовремено во три радарски опсерватории: „Голдстоун“ во Калифорнија, РТ-70 во Евпаторија, Украина и „Кашима“ во Јапонија. Името „Голевка“ е како сложенка од првите букви на овие три опсерватории, по предлог на рускиот астроном Александар Зајцев.
Голевка е мало тело, со големина од 0,6 × 1,4 км. Има мошне чуден аглест облик кој изгледа различно, зависно од кој правец се набљудува. Во 2003 г. е забележан Јарковскиевиот ефект. Помеѓу 1991 и 2003 г. малата сила на ефкетот предизвикала поместување од 15 км во однос на тоа што се очекувало само од гравитациските заемодејства. Ова помогнало во утврдувањето на неговата густина (2,7 ± 0,5 г/см3) и маса (2,10 кг).
Астероидот ќе се доближи до Земјата на растојание од 0,05 ае (7.500.000 км) во 2046 г., 0.10 ае во 2069 и 0,11 ае во 2092 г. Од друга страна, изгледите Голевка да се судри со било која планета се занемарливо мали барем во следните девет века. Неговата орбита е извонредно слична на на онаа на 4179 Тевтат во занесувањето, големата полуоска и наклонот. Тевтат е попознат поради неговото доближување до Земјата во 2004 г.
NGC 3700
NGC 3700 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3700 се споменува и како UGC 6494, MCG 6-25-79, CGCG 185-73.
Откривање
Објектот е откриен на 31 март 1867 година од страна на Роберт Стовел Бол, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 3700 е од видот SBab. Видливиот сјај со голо око изнесува 14 m, а оној во рамките на интервалот од минималната до максималната честота 14,8 m, додека површинскиот сјај изнесува 13,4 m/лм2. NGC 3700 има привидни димензии од 1' х 0,7'.
Астрономски податоци
Објектот е од епохата Ј2000.0. Положбениот агол на објектот е во износ од 1°.
Други поделби
Проучување на NGC 3700 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35413. Во рамките на атласот на длабокото небо, Уранометрија 2000.00, објектот припаѓа на групата означена со бројот 106; додека во Каталогот на основни ѕвезди (GSC) е групиран под бројот 2525. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 109.
Мачки (род)
Felis е род од семејството Felidae. Родот се состои од четири мали мачки кои се наоѓаат во Евроазија, Африка и каде човекот живее (Мачка, Felis silvestris catus).
Таксономија
Род Felis
Пфафшвенде
Ајхсфелд Пфафшвенде (Pfaffschwende) — општина во округот Ајхсфелд, во Тирингија, Германија.
Дарио Панковски
Дарио Панковски или познат само како Дарио ( во ) — македонски поп-пејач и композитор.
Бон-Тон
Дарио Панковски својата музичка кариера ја започнал во 1980 како дел од новоформираната њу-вејв музичка група Бон-Тон. Најпознати хитови од тоа време се: Добрите девојки,Таа Мала Маја и Старо Купувам. Со Бон-Тон, Дарио учествувал на неколку фестивали од кој најзначаен е Макфест.
По распаѓањето на групата, Дарио на неколкупати учествувал на Макфест, како солист.
Миг-21
Во 1992 година била формирена групата Дарио и Миг-21. Истата година бил издаден нивниот прв албум насловен како „Бактерија“. Од овој албум најголеми хитови станале песните: „Ладна како камен“, „Косоока“ и „Викни ме на чај“.
Голдбах (Тирингија)
Голдбах (Goldbach) — општина во округот Гота, во Тирингија, Германија.
Дарио Панковски
Миг-21
По неколкуте промени во составот на членовите на групата, во 1994 година бил издаден нивниот втор албум насловен како „Фанки саунд“. Од овој албум најголеми хитови станале песните: „Дај да заспијам“, „Сети се“ и „Секој сака“. Песната „Дај да заспијам“, која претставува латино-балада, била прогласена за хит на годината во 1994 година. Во овој период излегла и најпозната песна „Дупла вотка“ која ги соборила сите рекорди и се задржала долго време на топ листите.
Во 1996 групата била прогласена за најдобра на годината. Во 1998 година се одржале двата големи концерти во Универзална сала со масовна посетеност.
Дискографија
Со Миг-21:
Соло албуми:
Рамала
Рамала (Rām Allāh, превод: „Божји рид“ ) е палестински град во средишниот дел од Западен Брег и де факто е административен главен град на Државата Палестина. Се наоѓа на Јудејските Планини, 10 км северно од Ерусалим, на просечна надморска височина од 872 м.
Историја
Рамала има градби кои содржат ѕидарски елементи од периодот на Ирод Велики, но ниту една целосно зачувана градба не е изградена во периодот пред крстоносните војни (11 век). Денешниот град е основан во текот на 16 век од Хададините, арапски христијански клан кој потекнува од Гасанидите. Во 1517 година, градот бил освоен од Отоманската Империја, а откако за време на Првата светска војна бил заземен од Обединетото Кралство, според одлуките од Версајскиот договор во 1920 година станал дел од Британскиот мандат Палестина. По Арапско-израелската војна од 1948 година целиот Западен Брег, вклучувајќи го и градор Рамала бил окупиран и припоен кон Трансјордан. Рамала, во Шестдневната војна од 1967 година била освоена од Израел. Според Договорот од Осло од 1995 година, со Рамала денес управува ПНА како дел од Областа А на Западниот Брег.
Економија и култура
Рамала е седиште на палестинската управа и служи како седиште за повеќе меѓународни невладини организации и амбасади. Стотици милиони долари помош што тече во градот во голема мера ја поттикна економијата на Рамала од крајот на Втората интифада.
Во последниве години, Рамала се истакна како главен политички, културен и економски центар. Во градот се сместени многу палестински владини тела, меѓу кои и Мукатаа, официјална резиденција на претседателот на Палестинската национална управа, Палестинскиот законодавен совет и седиштето на Палестинските безбедносни служби. Таму исто така има неколку музеи и културни центри и има развиен ноќен живот.
Демографија
Иако низ историјата Рамала бил град со претежно христијанско население, во градот кој според пописот од 2017 година брои 38.998 жители,муслиманите се значително мнозинство. Христијанското население во градот, кое се движи околу 25%.
Збратимени градови
Рамала е збратимен со:
Кошарка на Летните олимписки игри 1952 (мажи)
Кошарката на Летните олимписки игри 1952 — третиот официјален кошаркарски турнир на Олимписките игри. Турнирот се одржал во Хелсинки, Финска. На турнирот учествувале вкупно 23 репрезентации.
Првото место го освоил САД, второто СССР и третото Уругвај.
Лајал Абуд
Лајал Абуд (:; родена на 15 мај 1982) е либанска поп-пејачка на народна музика, текстописец, концертна танчерка, модел, хуманитарка и стопанственичка.
Христо Саракинов
Христо Саракинов — македонски револуционер, учесник во македонското револуционерно движење, член на Македонскиот комитет, бугарски офицер и капетан.
Животопис
Саракинов е роден во 1872 година во селото Саракиново, тогаш во Османлиското Царство, денес во Грција. Учи во Воден, Солунската машка гимназија „Св. Кирил и Методиј“, а подоцна во Военото училиште во Софија, кое го завршува во 1895 година и пристапува на воена служба во бугарската армија. Влегува во Македонскиот комитет. Во 1900 година ја напушта службата и се придава целосно на револуционерна дејност. На VІІ македонски конгрес е избран за член на ВМОК. Од 1901 година е војвода на ВМОК во Мелничко и Петричко. По поделбата во ВМОК во летото 1902 година, Саракинов е меѓу Цончевистите. Во летото 1902 година четата на Саракинов влегува во борба со четите на Иљо Крчовалијата, Јане Сандански и Атанас Тешовалијата во месноста Арамийката чешма помеѓу селата Петрово и Голешово, во кое загинале Теофил Иванов, Ангел Спанчовалијата и уште тројца врховисти.
Сакариков учествува како војвода во Горноџумајското востание од септември 1902 и Илинденското востание од август 1903 година. По востанието се враќа во бугарската армијата. Починал во 1908 година.
Нафтовод
Нафтовод — вид цевковод кој служи за транспорт и пренос на нафта од едно на друго место, т.е. од местото на производство до потрошувачот (рафинерија). Денес, мрежата на нафтоводи е многу добро развиена, особено во местата од каде што се извлекува - Русија, Магреб, Блискиот Исток, Канада, САД и други.
Најдолгиот нафтовод во Европа и светот е Дружба, кој се протега од Татарстан во Русија до Германија во должина од повеќе од 4.000 км.
Хајна (Гота)
Хајна (Haina) — општина во округот Гота, во Тирингија, Германија.
Дражево
Дражево — село во Општина Ново Село, во областа Подгорје, во околината на градот Струмица.
Географија и местоположба
Селото Дражево се наоѓа на југоисточниот дел од Македонија, во подножјето на планината Беласица, на надморска височина од 330 метри. Од најблискиот град Струмица е оддалечен 29 километри. Низ селото поминува Дражевска Река, која го дели селото на два дела.
Селото се граничи со Смолари, Бајково, Ново Коњарево, Старо Коњарево и соседна Грција (Егејска Македонија).
Трнка (Гуѓаково)
Трнка — археолошко наоѓалиште во прилепското село Гуѓаково. Претставува населба од доцноантичко време.
На 2 км јужно од селото, покрај патот Гудјаково - Врпско, на еден голем простор во подножјето на планината Трнка се гледаат грамади од кршен камен и множество тегули и имбрекси.
Дражево
Отоманско Царство
Првпат селото се споменува во пописот од 1519 година, спроведен од Турците, кога селото имало само 5 семејства под името Дражева.
Пред Балканските војни, селото се наоѓало во состав на Петричката околија.
Југославија
По крајот на Балканските војни, селото било вклучено во составот на Царство Бугарија. По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион, додека по крајот на Втората светска војна, во рамките на СФРЈ.
Население
Според статистиката на Васил К’нчов („Македонија, Етнографија и статистика“) од 1900 година, во Дражово живееле 380 жители, сите Турци.
Населението масовно се иселува од селото, па така иако на пописот од 1971 година имало 649 жители, на пописот од 2002 година Дражево брои само 462 луѓе.
Според пописот на населението на Македонија од 2002 година, селото има 462 жители, од кои 460 Македонци, 1 Србин и 1 останат.
Според последниот попис од 2021 година, во селото живееле 234 жители, од кои 200 Македонци, 1 Србин и 33 лица без податоци.
Општествени установи
Во селото има пошта, основно четиригодишно училиште, амбуланта, матична служба, месна заедница и водовод.
Избирачко место
Во селото постои избирачкото место бр. 1783 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 479 гласачи.
Редовни настани
Во горниот дел од Дражево, се наоѓа црквата „Рождество на Пресвета Богородица“, а селската слава се празнува на 21 септември.
Култура и спорт
Во селото опстојува и спортскиот клуб „Беласица“, кој се натпреварува во Општинската фудбалска лига.
Светомаринска кула
Светомаринска кула (Πύργος Αγίας Μαρίνας Δάφνης) — средновековна одбранбена кула северозападно од селото Ежово и северно од Кизили, Нигритско, Егејска Македонија.
Историја
Кулата се наоѓа на 1 км северно од Кизили. Близу неа е пештерниот параклис „Св. Марина“, по кој е наречена. Тој е споменат во документ од XI век како „Пресвета Богородица Пештерна“, владение на Иверскиот манастир на Света Гора. Кулата веројатно постоела уште тогаш и имала за задача да го брани храмот. Во морфолошки поглед, аа наликува на Кучоската кула.
Во 1979 г. кулата е прогласена за заштитен споменик на културата.
Нипур
Nipur бил древен сумерски град југоисточно од Вавилон. Неговите остатоци денес можат да се пронајдат близу селото Нифар, недалеко од градот Diwanyiah во Ирак. Нипур, во 3. милениум пред новата ера бил еден од најважните политички и древни седишта на Месопотимија, за што сведочат многубројните глинени плочки испишани со клинесто писмо, вклучувајќи и некои кои претставуваат вредни извор за древните сумерски закони како и епот за Гилгамеш. Во Нипур воедно се наоѓа и најстариот план на град во светот, кој датира од средина на 2. милениум пред нашата ера. Својата важност, овој град ја темели на храмот на богор Екур, како и малите селски населби кои датираат од 6. милениум пред наша ера. Со исчезнувањето на вавилонската држава ја изгубил својата важност поради ширење култ кон богот Мардук. По кратка ренесанса, во времето на Селекуиди бил сведен само на тврдина, додека во време на Сасаниди и тврдината била напуштена.
Дамат Халил-паша
Дамат Халил-паша — османлиски државник. Тој бил Голем везир на Османлиското Царствово два наврати од 1616–1619 година и од 1626–1629 година. Тој исто така служел и во Османлиската морнарица, и водел бројни напади меѓу кои бил и Грабежот на Зејтун во Малта во 1614 година.
Манџурски јазик
Манџурски јазик — тунгуски јазик што се зборува во североисточна НР Кина од народ Манџурци. Јазикот го зборуваат околу 70 луѓе иако бројот на Манџурците е околу 10 милиони. Скоро сите Манџурци зборуваат кинески јазик. Води потекло од џурченскиот јазик, кој се преточил во него во XVII век.
Како наречје на манџурскиот се смета сибенскиот јазик на народот Сибе.
Бијонсе Ноулс
За време на паузата на Дестинис Чајлд, Ноулс го издаде својот прв соло албум, Dangerously in Love, во јуни 2003 година. Dangerously in Love ги создаде број-еден хитовите: „Crazy in Love“ и „Baby Boy“. Албумот стана еден од најуспешните албуми таа година. Тој ѝ донесе на Ноулс пет Греми награди во 2004 година и неговиот прием ја докажа нејзината изводливост како соло артист. Растурањето на Дестинис Чајлд во 2005 година го олеснија нејзиниот постојан успех: таа го издаде својот втор соло албум, B'Day, во 2006. Албумот се искачил на првото место на табелата Билборд 200 и од него произлегле сингловите „Irreplaceable“ и „Beautiful Liar“. Нејзиниот трет соло албум, I am… Sasha Fierce, беше издаден во ноември 2008 година и ги вклучува хитовите: „If I Were a Boy”, „Single Ladies (Put a Ring on It)“ и „Halo”. Албумот ѝ донел шест награди на 52. Греми награди, со што го срушила рекордот на најмногу освоени Греми Награди од женски артист за една ноќ.
Успехот на нејзините соло албуми ја оформи Ноулс како еден од најпродаваните артисти во музичката индустрија. Таа ја започна својата глумечка кариера во 2001 година, појавувајќи се во мјузиклот Кармен: Хип Хупера. Во 2006 година, ја играше главната улога во филмската адаптација на мјузиклот од Бродвеј, Dreamgirls, за кој заработила две номинации за Златен Глобус. Во 2004 година, Ноулс ја лансираше својата семејна модна линија, House of Deréon, и беше ангажирана да потпише брендови како Песпси, Томи Хилфигер, Армани и Лореал. Во јуни 2010, Ноулс била рангирана на второто место на списокот на 100 Најмоќни и Највлијателни познати луѓе во светот од Форбс, и на првото место на нивниот спусок на Намочни и Највлијателни музичари во светот.
Ноулс има добиено многу награди и пофалби. Таа е една од најпочестените артисти на Греми Наградите и трета меѓу женските артисти, со 16 Греми Награди – 13 како соло артист и 3 како член на Дестинис Чајлд. Ноулс била рангирана на четвртото место на декадата од 2000-тите од Билборд и била вклучена како една од најуспешните женски артисти на декадата, како и топ радио артист на декадата. Американската Снимачка Индустриска Асоцијација (RIAA), исто така ја ранкирала Ноулс меѓу првите сертифицирани артисти на декадата. Ноулс има продадено повеќе од 118 милиони плочи низ целиот свет, од кои 11.2 милиони албуми и 25 милиони синглови има продадено само во САД од мај 2010. Од септември 2009, таа продала 75 милиони албуми ширум светот, со што станала еден од најдобро продаваните музички артисти на сите времиња.
Губар
Губар (поточно обичен губар, ) — вид молец од семејството на тантелните совици (Erebidae). Има неколку подвидови, од кои некои се недвосмислевно препознатливи (на пр. L. d. dispar и L. d. japonica). Овој молец е доведен на наколку континенти, и денес е застапен во Европа, Африка, Азија, Северна и Јужна Америка. Ларвите се разнојадни, и живеат во разновидни листопадни и иглолисни дрва. При најповолни услови, гасениците уништуваат огромни шумски површини. Поради ова, видот се вбројува меѓу 100-те најштетни инвазивни видови на светот. Освен за шумите, во Македонија губарот е особено опасен и по овошките.
Бијонсе Ноулс
1981–1996: Ран живот и почетоците на кариерата
Ноулс е родена во Хјустон, Тексас, ќерка на Метју Ноулс, успешен менаџер, и Тина Бијонсе, костимограф и стилист за коса. Таткото на Ноулс е Афроамериканец а мајката од креолско (афроамериканско, американско и француско) потекло. Бијонсе е крстена по моминското име на мајка ѝ како почит кон неа и за да не застари името, бидејќи само малку машки во семејството го носат тоа име. Нејзините баба и дедо од мајчина страна, Лумиз Алберт Бијонсе и Агнез Дереон, се од Луизијана Креоле, каде францускиот е службен јазик. Таа е постарата сестра на Соланж Ноулс, пејачка-текстописец и глумица.
Бијонсе се образувала во основното школо St.Mary во Тексас, каде била посетувала часови по танц, вклучувајќи балет и џез. Нејзиниот пејачки талент бил откриен кога нејзиниот инструктор по танцување почнал да мрмори некоја песна, и таа ја довршила, достигнувајќи ги високите тонови. Иако срамежлива девојка, за каква што ја сметала нејзината мајка, интересот на Ноулс за музика и изведување почнал неочекувано по учествувањето во едно училишно шоу за таленти. Откако доживеала момент на сцената, таа го надминала својот срам и сакала да стане пејач и изведувач. На седумгодишна возраст, таа учествувала на своето прво шоу за таленти, пеејќи ја „Imagine” од Џон Ленон. Таа победила на натпреварот и била почестена со овации. Уште на таа возраст, Ноулс почнала да добива внимание од медиумите и била спомената во локалниот весник Houston Chronicle како номирана за локалната награда за сценски уметности- The Sammy.
Губар
Подвидови
Европскиот губар (Lymantria dispar dispar) е домороден во умерените шуми на Европа. Доведен е во САД во 1869 г. а во Канада се појавил во 1912 г.
Бијонсе Ноулс
1981–1996: Ран живот и почетоците на кариерата
Есента, 1990 година, Ноулс се запишува во училиштето Parker, привлечно музичко школо во Хјустон, каде што би изведувала на сцена со школскиот хор. Таа исто така ја посетувала и Високата Школа за Сценски и Визуелни Уметности во Хјустон, а подоцна во средното школо Alief Elsik. Ноулс била солист во хорот на нејзината црква, во St. John’s United Methodist Church. Но, во хорот издржала само две години, бидејќи била преокупирана со нејзината новооткриена кариера.
На осумгодишна возраст, Ноулс се запознала со ЛаТавија Роберсон на аудиција за женска група. Тие, заедно со другарката на Ноулс, Кели Роуланд, биле сместени во група којашто изведувала рап и танцување. Првично именувани каоо Girl’s Tyme, со текот на времето се намалиле на шест членки. Со Ноулс и Роуланд, Girl’s Tyme привлекувале публика на државно ниво. Ритам и блуз продуцентот од западниот брег, Arne Frager, долетал до Хјустон, да ги види. Потоа ги однел во неговото студио- The Plant Recording Studios – во Северна Каролина, ставајќи го во преден план вокалот на Бијонсе, бидејќи мислел дека таа има личност и моќ за пеење. Како дел од напорите за Girl’s Tyme да потпишат договор за голема продуцентска куќа, стратегијата на Фрагер вклучувала нивно дебитирање во Star Search, најголемото шоу за таленти на националната ТВ во тоа време. Girl’s Tyme учествувале во натпреварот, но изгубиле, бидејќи, како што самата Ноулс признава, песната што ја пееле не била добра. По овој пораз, Ноулс го доживува првиот „професионален неуспех”, но потоа повторно ја вратила самодовербата откако дознала дека и поп ѕвездите Бритни Спирс и Џастин Тимберлејк го имале истото искуство.
Губар
Подвидови
Азискиот губар (Lymantria dispar asiatica) е домороден во Азија, источно од Урал. Од почетокот на 1990-тите забележан е и долж западниот брег на умерена Северна Америка. Од јужна Европа се шири на север во Германија и други земји, каде се вкрстува со европскиот губар. Во 1995 г. е забележана колонија во Велика Британија.
Бијонсе Ноулс
1981–1996: Ран живот и почетоците на кариерата
За да управува со групата, таткото на Ноулс (кој во тоа време бил продавач на медицинска опрема), во 1995 година, дава отказ од својата работа. Тој го посветил своето време и воспоставил „логор” за нивно обучување. Овој потег ги намалил приходите на семејството Ноулс на половина и поради големиот притисок нејзините родители се разделиле. Кратко по вклучувањето на Роуланд, Метју го намалил првичниот состав на четири, со доаѓањето на ЛеТоја Лукет во 1993 година. Вежбајќи во салонот на мајката на Ноулс -Tina’s Headliners Salon, групата продолжила да настапува како предгрупа на многу веќе докажани ритам и блуз групи во тоа време; Тина придонела во процесот со дизајнирање на нивните костими, што продолжила да го прави низ целиот Дестинис Чајлд период. Со постојаната поддршка на Метју, тие оделе на аудиции во продуцентски куќи, пред конечно да потпишат за Elektra Records, за на крај да бидат отфрлени само неколку месеци пред да можат да издадат албум. Ова ја разделило нејзината фамилија и нејзините родители биле накратко разделени кога таа имала 14 гофини. Во 1996 нејзината фамилија повторно се вратила заедно и девојките потпишале договор со Columbia Records.
Губар
Борба против губарот како штетник
Во Северна Америка е воведен паразитоидната бакарна оса од видот Ooencyrtus kuvanae како биолошка мерка во борбата со губарот. Оваа јајцепаразитна оса сепак не се задржува само на губарот, туку врши паразитизам и врз други видови на пеперутки и молци.
Бијонсе Ноулс
1997–2001: Периодот на Дестинис Чајлд и депресијата
Земајќи инспирација од извадок од Книгата пророк Исаија, во 1993 г., групата го менува името во Дестинис Чајлд (Destiny’s Child). Заедно тие настапуваат на локални случувања, и по четири години на пат, во 1997 г. потпишуваат за Columbie Records. Истата година, Дестинис Чајлд го снимија својот поголем деби сингл “Killing Time” за саундтракот на филмот Men in Black.
Наредната година, групата го издаде својот истоименуван деби албум, кој им го донесе нивниот прв поголем хит “No, No, No”. Со овој албум групата се докажа како способен изведувач во музичката индустрија, кој остварува умерени продажби и има освоено три награди Soul Train Lady of Soul за најдобар р&б/соул сингл за “No, No, No”, најдобар албум на годината, и најдобар нов р&б/соул или рап изведувач. Сепак, групата постигна вистинска слава откако во 1999 г. го издаде мултиплатинестиот албум “The Writing’s on the Wall”. Албумот влучува неколку од најпознатите песни на групата како “Bills, Bills, Bills”, првиот број еден сингл на групата, “Jumpin’, Jumpin’” и “Say My Name”, која стана нивната најуспешна песна во тоа време, и остана една од нивните клучни песни. Со “Say My Name” ја освоија наградата за Најдобра Р&Б Изведба од Дуо или Група со Вокали, и Најдобра Р&Б Песна на Греми Наградите во 2001 г. Албумот The Writing’s on the Wall се продаде во повеќе од седум милиони копии, албум со кој направија најголем пробив.
Заедно со нивните комерцијални успеси, групата стана заплеткана и во многу публицистички превирања вклучувајќи ги судските парници на Luckett и Roberson за прекршување на договорот. Проблемот се зголеми откако Michelle Williams и Farrah Franklin се појавија на спотот за Say My Name навестувајќи дека Luckett и Roberson се веќе заменети. Најпосле, Luckett и Roberson ја напуштија групата. По пет месеци, Franklin постепено почна да се губи од групата, како што беше очигледно по нејзините отсуства на промотивни појавувања и концерти. Нејзиното заминување таа го препиша на негативните вибрации во групата кои биле резултат на неслогата.
Откако се одлучи за конечниот состав, триото ја сними “Independent Woman Part 1”, која се појави на саундтракот на филмот од 2000 г., Charlie’s Angels. Овој сингл стана најдобар на листите, задржувајќи го врвот на официјалната американска листа- official U.S. singles chart, непрекинато цели единаесет недели. Успехот го зацврсти овој состав и го лансираше директно кон славата. Подоцна истата година, Luckett и Roberson го повлекоа случајот против новоформираниот бенд, но го остави оној против Mathew, чиј епилог беше двете страни да престанат јавно да се омаловажуваат. Третиот албум на Дестинис Чајлд, Survivor, го канализираше превирањето низ коешто поминаа, создавајќи го истоимениот главен сингл, кој беше одговор на искуството. Темите од “Survivor”, сепак, беа причина за Luckett и Roberson повторно да поднесат тужба, верувајќи дека песните биле насочени кон нив. Како и да е, судските постапки беа подмирени во јуни 2002 г. Во меѓувреме, албумот беше издаден во мај 2001 г., дебитирајќи на првото место на U.S. Billboard 200, со продадени 663,000 примероци. До денес, Survivor e продаден во преку десет милиони примероци низ целиот свет, од кои преку 40% беа продадени само во USA. Албумот создаде и други број еден хитови, како “Bootylicious”, и насловната песна “Survivor” која на групата и донесе Греми Награда за најдобра р&б изведба од дуо или група со вокали. По издавањето на нивниот празничен албум, 8 Days of Christmas, групата објави пауза за да продолжат со соло проекти.
2002–04: Развивање на кариерата и филмови
Во 2000 г., Бијонсе потпиша договор со Columbia Records за три албуми. Додека Ноулс беше со Дестинис Чајлд имаше и соло појавувања. Таа направи дует со Марк Нелсон со песната “After All Is Said and Done” за саундтракот на филмот The Best Man од 1999 г., и синглот “I Got That” од 2000 г. со раперот Амил. На почетокот на 2001 г., додека Дестинис Чајлд го довршуваа Survivor, Ноулс остварува голема улога во филмот за MTV Carmen: A Hip Hoopera, покрај глумецот Mekhi Phifer. Поставен во Филаделфија, филмот е модерна изведба на операта Кармен од 19 век, на францускиот композитор Жорж Бизе.
Во 2002 г., играше споредна улога во комедијата Austin Powers in Goldmember, играјќи ја Foxxy Cleopatra покрај Mike Myers. Филмот го достигна врвот на “бокс офисот”, заработувајќи 73,1 милион долари само за првиот викенд. Ноулс го издаде својот прв соло сингл, “Work It Out”, за саундтракот на овој филм. Наредната година, Ноулс играше наспроти Куба Гудинг Џуниор во романтичната комедија The Fighting Temptation, и за неговиот саундтрак ја сними песната “Fighting Temptation” заедно со раперите Missy Elliott, MC Lyte и Free.
Истата година, Бијонсе пееше во хит-синглот “03 Bonnie & Clyde” на нејзиното момче Jay-Z. Таа исто така сними и верзија на песната на 50 Cent, “In Da Club”, и ја издаде во март 2003 г. Лутер Вандрос и Ноулс го препејаа дуетот “The Closer I Get to You” кој беше испеан во оригинал од Роберта Флек и Дони Хедевеј во 1977 г. Оваа верзија наредната година доби награда Греми за најдобра р&б изведба од дуо или група со вокали, а Вандрос, со “Dance With My Father” каде исто така се појавува Ноулс, доби Греми за најдобра машка р&б вокална изведба.
2002–04: Dangerously in Love
Откако Вилијамс и Роуланд ги издадоа своите соло трудови, Ноулс го издаде својот деби соло албум, Dangerously In Love, во јуни 2003 г. Албумот, во кој се појауваат многу музички соработници, содржи комбинација на брзи и бавни песни. Албумот дебитираше на Billboard 200 на првото место, продавајќи се во 317,000 копии во првата недела. Потврден од страна на Recording Industry Association of America како четворократен платинест албум во 2004 г., тој е продаден до денес во 4.2 милиони копии во USA.
Ноулс освои пет награди Греми во 2004 г. за нејзиниот соло успех, кои вклучуваат Најдобра Женска Р&Б Вокална Изведба за “Dangerously In Love”, Најдобра Р&Б Песна за “Crazy In Love” и Најдобар Современ Р&Б Албум. Оваа особеност таа ја дели со четири други женски артисти: Лорин Хил (1999 г.), Алиша Кис (2002 г.), Нора Џоунс (2003 г.) и Ејми Вајнхаус (2008 г.). Во 2004 г., таа освои награда Брит за Интернационален Женски Соло Артист.
Destiny Fulfilled и растурање на групата (2004-2005)
Во 2004 г., Ноулс планираше да издаде следбеник на Dangerously In Love, кој би содржел некои останати снимки од минатото. Сепак, нејзините музички аспирации беа ставени на пауза, за време на конфликтните распореди, вклучувајќи го нејзиното снимање со Дестинис Чајлд за тоа што ќе биде нивниот последен албум. На почетокот на таа година, Ноулс настапуваше со државната химна на Super Bowl XXXVIII на Reliant Stadium во Хјустон што призна дека и било остварување на сонот од детството.
По тригодишен пат кој вклучуваше концентрирање на поединечни соло проекти, Ноулс им се придружи на Роуланд и Вилијамс за Destiny Fulfilled, издаден во ноември 2004 г. Албумот го достигна второто место на Billboard 200, и создаде неколку топ четириесет хитови, вклучувајќи ги “Lose My Breath”, “Soldier”. Како поткрепа на албумот, во 2005 г. групата отпочна светска турнеја насловена како Destiny Fulfilled…And Lovin’ It, која започна во април и траеше до септември. На посетата на Барселона, Шпанија, групата го најави своето растурање по завршувањето на Северно-Американскиот дел од турнејата. Во октомври 2005 г., групата издаде компилациски албум насловен како #1’s, вклучувајќи ги сите број еден хитови на Дестинис Чајлд и повеќето од нивните добро познати песни. Колекцијата на најдобри хитови исто така вклучуваше три нови песни, како “Stand Up For Love”. Дестинис Чајлд беа почестени со ѕвезда на Холивудската Патека на Славните. Тие исто така беа признати како најдобро продаваната женска група на сите времиња.
Продолжувајќи ја нејзината филмска кариера, Ноулс играше во филмот The Pink Panther, играјќи ја улогата на Xania, меѓународна поп ѕвезда, покрај Стив Мартин, кој го играше Инспекторот Клузо. Филмот излезе во февруари 2006 г., и дебитираше на првото место на бокс офисот, заработувајќи 21,7 милиони долари во првата недела. Ноулс ја сними “Check On It” за саундтракот на овој филм, во која се појавува Slim Thug, и со неа го достигна врвот на Billboard Hot 100.
На крајот на 2005 г., Ноулс повторно го одложи нејзиниот втор албум, откако ја изигра улогата во Dreamgirls, филмската адаптација на Бродвејскиот хит-мјузикл од 1981 г., во кој се работи за женска пејачка група од ‘60-тите год. Во филмот, таа го портретира ликот на Дина Џоунс, кој е заснован на Дајана Рос. За магазинот Billboard Ноулс изјави: “Нема да пишувам за албумот сè додека не го завршам филмот”. Издаден во декември 2006 г., Dreamgirls вклучува ѕвезди како Џејми Фокс, Еди Марфи и Џенифер Хадсон. Ноулс сними неколку песни за санудтракот на овој филм, вклучувајќи ја насловната песна “Listen”. На 14 декември 2006 г., Ноулс беше номинирана за две награди Златен Глобус за овој филм: Најдобра Глумица во Мјузикл или Комедија и Најдобра Насловна Песна за “Listen”.
B’Day (2006-2007)
Инспирирана од нејзината улога во Dreamgirls, Ноулс работеше на својот втор албум без некој посебен план; за MTV изјави: “Кога заврши снимањето на филмот, имав толку многу потиснати работи, толку многу емоции, толку многу идеи”. Ноулс работеше со претходните музички соработници, како Rich Harrison, Rodney Jerkins и Sean Garett, во студиото на Sony Music во Њујорк. Таа исто така ги напиша и ги продуцираше скоро сите песни вклучени во овој албум, кој беше завршен за три недели.
B’Day беше издаден низ целиот свет на 4 септември 2006 г., и на 5 септември 2006 г., за да коинцидира со славењето на нејзиниот 25 роденден. Албумот дебитираше на првото место на Billboard 200, продавајќи се во повеќе од 541,000 копии во првата недела, нејзината најголема продажба за една недела како соло артист. Албумот трипати беше признат за платинест во Соединетите Американски Држави од страна на Recording Industry Association of America. Албумот го донесе број еден синглот во Велика Британија, “Déja Vu”, насловниот сингл на албумот, во кој се појави и Jay-Z. Синглот “Irreplaceable” беше издаден во октомври 2006 г., како втор сингл низ целиот свет и трет во USA. “Irreplaceable” се задржа на врвот на Billboard Hot 100 цели десет недели, и со тоа стана нејзин сингл кој до денес најдолго се задржал на топ листите. Иако стануваше збор за комерцијален успех, неговата продукција која беше завршена за релативно краток временски период, беше изложена на внимателно критикување.
Ре-изданието на B’Day на 3 април 2007 г., како делукс издание, вклучуваше пет нови песни, како и шпанска верзија на “Irreplaceable” и “Listen”. Истовремено, The B’Day Anthology издаде 10 музички видео спотови. Како поткрепа на албумот, Ноулс започна концертна турнеја насловена како The Beyoncé experience, посетувајќи преку 90 места низ целиот свет, и сето тоа беше ставено на концертното ДВД – The Beyoncé Experience Live!. На Греми Наградите во 2007 г., Ноулс со B’Day ја доби наградата за Најдобар Современ Р&Б Албум. Бијонсе влезе во историјата на 35та годишнина на Американските Музички Награди, како првата жена што ја добила наградата за Интернационален Артист.
I am…Sasha Fierce (2008-2009)
Ноулс го издаде својот трет студиски албум, I am…Sasha Fierce на 18 ноември 2008 г. Таа вели дека името Sasha Fierce е името на личноста која станува таа кога настапува на сцена. “Имам некој друг кој ме презема кога доаѓа време да работам и кога сум на сцена, некое алтер его што сум го создала коешто ме штити на некој начин мене и она што навистина сум”. Во едно интервју со продуцентот Rodney Jerkins, тој вели дека стилот на албумот постојано се менувал и бил инспириран од музичкиот филм Cadillac Record, во кој на Ноулс и беше доделено да ја игра познатата блуз пејачка Etta James. Нејзината изведба во филмот доби многу пофалби од критичарите. Ноулс исто така глумеше покрај Ali Larter и Idris Elba во трилерот наречен Obsessed, кој беше во продукција од мај 2008 г. Филмот доби слаби критики и имаше ранг од 19% на Rotten Tomatoes. Сепак, досега филмот се покажа дека е комерцијален успех и беше издаден во USA 24 април 2009 г. Филмот заработи 11,1 милиони долари на првиот ден од продажбата и ја заврши првата недела на место број еден, со заработувачка од 28,6 милиони долари.
Првиот и вториот сингл од I am…Sasha Fierce, “If I Were a Boy” и “Single Ladies (Put a Ring On It)”, беа пуштени на радио на 8 октомври 2008 г., претходејќи на издавањето на албумот на 18ти ноември 2008 г. Додека “If I Were a Boy” го достигна врвот на многу списоци низ целиот свет, главно во Европа, “Single Ladies (Put a Ring On it)” се качи на врвот на Billboard Hot 100, и издржа четири недели, и со тоа Ноулс го доби својот петти број еден сингл во USA. Нејзиниот четврти сингл од овој албум, “Halo”, го достигна 5тото место и со тоа стана 12тата топ 10 песна на Ноулс на Hot 100 како соло артист. Тоа ја направи Ноулс женски артист со најмногу топ десет синглови на Hot 100 во оваа деценија. Ноулс ја започна нејзината третска светска турнеја, I am… Tour, која почна пролетта 2009 г., посетувајќи места низ целиот свет, од Америка, Африка, Азија, Европа и Океанија.